**HANKEDOKUMENDID**

(HD / Juhised pakkujale)

**„Narva linna haldusterritooriumil hulkuvate koerte ja kasside püüdmine, nende pidamine varjupaigas ning endiste ja uute omanike otsimine 2025“**

VEEBILEHEHANGE

(Narva Linnavalitsuse Linnamajandusameti hankekorra § 2 p 5, § 4 lg 3 ja § 7 alusel)

Lugupeetud ettevõtjad,

Käesolevaga teeb [Narva Linnavalitsuse Linnamajandusamet](http://www.narvaplan.ee/) hankest huvitatud isikutele ettepaneku esitada pakkumus Narva linna haldusterritooriumil hulkuvate koerte ja kasside püüdmise, nende pidamise varjupaigas ning endiste ja uute omanike otsimise teostamiseks.

Riigihange nimetus: „Narva linna haldusterritooriumil hulkuvate koerte ja kasside püüdmine, nende pidamine varjupaigas ning endiste ja uute omanike otsimine 2025“.

Hankemenetluse liik: veebilehehange / teenused.

Hankija: Narva Linnavalitsuse Linnamajandusamet.

Rahastamisallikad: Narva linna omavahendid.

Kas riigihange on jaotatud osadeks: Ei.

Kas riigihankele on lubatud esitada alternatiivseid pakkumusi: Ei.

Kas hankija kavandab pakkujatega pärast pakkumuste esitamist läbirääkimisi pidada: Ei.

Kõrvaldamis- ja kvalifitseerimistingimuste loetelu ning alltoodu tõendamiseks nõutavate dokumentide nimekiri:

|  |  |
| --- | --- |
| Kõrvaldamis- ja kvalifitseerimistingimus | Nõutav dokument |
| 1. | Pakkujal puuduvad RHS § 95 lg 1, lg 4 p 8 sätestatud kõrvaldamisalused.  | **Pakkuja esitab** koos pakkumusega Lisa 1 kohaselt vormistatud kinnituse.  |
|  2. | Pakkujal peab olema hulkuvate lemmikloomade püüdmise ja varjupaigas pidamise (koerte ja kasside) kogemus vähemalt üks aasta viimase kolme aasta jooksul hanketeate avaldamise kuupäeva seisuga. | **Pakkuja esitab** vabas vormis andmed viimase kolme aasta jooksul (36 kuud enne riigihanke algust) teostatud tööde kohta. |
| 3. | Pakkuja peab valdama (omandiõiguse, üüri võirendilepingu alusel) vastavat kinnistut,mida tohib ja mis on kõlblik hulkuvate kasside ja koerte varjupaigana kasutamiseks.  | **Pakkuja esitab** valdust kinnitavat dokumenti, nt omandiõigust kinnitav dokument, üüri- või rendileping vm sellesarnane kasutamise leping. Üüri- või rendi- või muu vastava kinnistu valdamist kinnitava lepingu või dokumendi esitamisel on lisanõudeks see, et leping peab olema sõlmitud tähtajatult või tähtajaga vähemalt kuni 31. detsembrini 2025. |
| 4. | Pakkuja peab teenuse osutamisel kaasama üks (1) veterinaararsti ning temal peab olema kehtiv veterinaararsti tegevusluba.  | **Pakkumus peab sisaldama** lepingu täitmises vahetult osaleva veterinaararsti nime, tema tegevusloa koopia, ning infot, kus ta pakkumuse esitamise hetkel töötavad. Kui veterinaararst ei tööta otseselt pakkuja koosseisus peab pakkumus sisaldama eelnimetatud veterinaararsti kinnitust, et ta osaleb reaalselt lepingu täitmisel. |
|  |
| Maksuvõlgade kontrollMaksuvõlgade kontroll toimub:1. Pakkumuse esitamise ehk avamise tähtpäeva seisuga ning
2. Hankelepingu sõlmimise päeva seisuga (seejuures hankelepingu sõlmimise päeva määrab hankija).

Kui hankija tuvastab, et pakkujal esineb käesolevas punktis sätestatud võlg, annab ta pakkujale vähemalt kolm tööpäeva maksuvõla tasumiseks või ajatamiseks. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat või taotlejat hankemenetlusest.Tööde lühikirjeldus: vt Lisa 3.Hankedokumentide väljastamine:Hankija võimaldab piiramatut elektroonilist juurdepääsu hankekutsele ja sellele lisatud dokumentidele. Dokumendid on avalikult kättesaadavad Narva linna veebilehel [www.narva.ee](http://www.narva.ee)Pakkumuse hinna väljendamise viis ja rahaühik: Pakkumuse hind väljendada ranges vastavuses ette antud vormiga (Lisa 4) kogusummahinnana (*fixed price*) käibemaksuga ja ilma, täites seejuures kõik maksumusread. Täiendavate makse- ja lepingutingimuste esitamine on keelatud. Pakkumuse rahaühikuks on euro (EUR). |

Pakkumuse koostamine ja esitamine:

Pakkumus koostada eesti keeles ning esitada digitaalse allkirjaga e-posti aadressile: narvahanked@narva.ee

Pakkuja märgib vajadusel pakkumuses, milline teave on ärisaladus ning põhjendab teabe ärisaladuseks määramist, arvestades RHS § 111 lg 5 sätestatut.

Pakkujad täidavad Lisa 1 kohase vormi, avaldades hankijale oma üldandmed. Pakkuja esitab Lisa 2 kohase volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed.

Pakkumuse esitamise aeg ja koht**:** **hiljemalt 22.07.2025.a kell 10.00**

Hilisemalt laekunud pakkumused ei kuulu läbivaatamisele.

Pakkumuste avamise aeg ja koht: **22.07.2025 kell 10.30. Peetri plats 3, IV korrus, ruum 23, direktori kabinet, Narva.**

Pakkumuse jõusolek: pakkumus on jõus vähemalt 30 (kolmkümmend) kalendripäeva pakkumuste esitamise tähtpäevast arvates.

Hindamiskriteerium:

Pakkumuste ainsaks hindamiskriteeriumiks on pakkumuse maksumus ilma käibemaksuta (RHS § 85 lg 4). Edukaks tunnistatakse madalaima ilma käibemaksuta hinnaga, eelnevalt vastavaks tunnistatud, pakkumus.

Kõigi pakkumuste tagasilükkamine:

Kui pakkumuste avamisel selgub, et kõik esitatud pakkumused ületavad hankelepingu eeldatavat maksumust, võib hankija kõik esitatud pakkumused tagasi lükata, kontrollimata eelnevalt pakkujate kvalifikatsiooni ja esitatud pakkumuste sisulist vastavust hanketingimustele.

# Riigihanke kehtetuks tunnistamine: Hankijal on õigus tunnistada riigihankemenetlus omaalgatuslikult kehtetuks eelkõige siis, kui riigihankemenetluse kestel on hankijale saanud teatavaks asjaolu, mis välistab või muudab hankija jaoks ebaotstarbekaks hankelepingu sõlmimise esitatud tingimustel, samuti siis, kui hankelepingu sõlmimine etteantud tingimustel ei vastaks muutunud asjaolude tõttu enam hankija varasematele vajadustele või ootustele (RHS § 73 lg 3 p 6).

Teenuse teostamise periood: **hankelepingu sõlmimisest alates kuni 31.12.2025**

Hankelepingu olulised tingimused:Hankeleping sõlmitakse vastavalt lisatud lepinguprojektile (Lisa 5).Ette antud lepingutingimused pole läbiräägitavad.

Hankelepingu sõlmimine:

Hankeleping allkirjastatakse 3 (kolme) tööpäeva jooksul, pakkumuse edukaks tunnistamise otsuse pakkujatele väljasaatmise päevast arvates. Juhul, kui pakkuja pole eelnimetatud tähtaja jooksul teostanud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks.

Riigihanke eest vastutav isik: Galina Siniorg, [Narva Linnavalitsuse Linnamajandusamet](http://www.narvaplan.ee/)i keskkonna vanemspetsialist, tel. 5191 1077, e-post galina.siniorg@narva.ee

**Lisad:**

Lisa 1. Pakkuja üldandmed ja kinnitus kõrvaldamisaluste puudumise kohta

Lisa 2. Pakkuja esindaja volikiri (esitatakse vajadusel)

Lisa 3. Teenuse kirjeldus

Lisa 4. Pakkumuse maksumustabel

Lisa 5. Hankelepingu projekt

**Lisa 1**. **Pakkuja kinnitus**

Hankija nimi: Narva Linnavalitsuse Linnamajandusamet

Riigihanke nimetus: Narva linna haldusterritooriumil hulkuvate koerte ja kasside püüdmine, nende pidamine varjupaigas ning endiste ja uute omanike otsimine 2025

Menetlusliik: veebilehehange/ teenused

**PAKKUJA KINNITUS**

1. Käesolevaga kinnitame, et meil puuduvad RHS § 95 lg 1, lg 4 p 8 nimetatud riigihankemenetlusest kõrvaldamise asjaolud. Kinnitame, et vastame täielikult hankekutses esitatud kvalifitseerimistingimustele ning meil on kõik võimalused ja vahendid hankelepingu täitmiseks.
2. Oleme tutvunud hankekutsega ja selle lisadega ning kinnitame, et nõustume täielikult hankija esitatud tingimustega.
3. Kõik käesolevale pakkumusele lisatud dokumendid moodustavad selle lahutamatu osa.
4. Kinnitame, et meie pakkumus on nõuetekohaselt koostatud. Saame aru, et pakkumuse mitte-nõuetekohase koostamise puhul lükatakse meie pakkumus tagasi kui hankekutsele mitte-vastav.
5. Juhul, kui meie pakkumus on ühispakkumus, vastutavad kõik ühispakkujad hankelepingu täitmise eest solidaarselt.
6. Meie pakkumus on jõus vähemalt 30 (kolmkümmend) kalendripäeva, pakkumuste esitamise tähtpäevast arvates.

INFORMATSIOON PAKKUJA KOHTA

|  |  |
| --- | --- |
| Ärinimi: |  |
| Äriregistri registrikood |  |
| Tegevuskoha aadress: |  |
| Telefon: |  |
| E-posti aadress: |  |
| Pangakonto number: |  |
| Panga nimi: |  |
| Kontaktisik käesoleval pakkumusel (nimi, telefon, e-posti aadress): |  |

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 2. Pakkuja esindaja volikiri**

Hankija nimi: Narva Linnavalitsuse Linnamajandusamet

Riigihanke nimetus: Narva linna haldusterritooriumil hulkuvate koerte ja kasside püüdmine, nende pidamine varjupaigas ning endiste ja uute omanike otsimine 2025

Menetlusliik: veebilehehange/ teenused

Pakkuja nimi:

Pakkuja registrikood:

**PAKKUJA ESINDAJA VOLIKIRI**

**Käesolevaga volitab** \_\_\_\_\_\_\_\_\_\_\_\_\_\_\_\_\_ *(pakkuja ärinimi)* \_\_\_\_\_\_\_\_\_\_\_\_\_\_\_\_\_\_\_\_ *(volitaja nimi ja ametikoht)* **isikus** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(volitatava ees- ja perenimi ning isikukood)* **olema pakkuja ametlik esindaja ja allkirjastama pakkumust ülalnimetatud riigihankele.**

Volitatava allkirjanäidis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Käesolev volikiri hõlmab volitust hankelepingule allakirjutamiseks ning on antud ilma edasi-volitamise õiguseta.

Volikiri kehtib kuni pakkumuse jõusoleku tähtaja lõpuni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 3. Teenuse kirjeldus**

**TEENUSE KIRJELDUS.**

**I HULKUVATE KOERTE PÜÜDMINE, HOID JA RAVI**

Täitja peab tagama Narva linna haldusterritooriumil hulkuvate koerte püüdmise, lähtudes Vabariigi Valitsuse 16.04.2002 määrusest nr 130.

1. **Hulkuvate koerte püüdmine**
	1. Täitja peab tagama Narva linna haldusterritooriumilt hulkuvate koerte püüdmise, koerte pidamise varjupaigas ja üleandmise omanikule.
	2. Täitja peab arvestust püütud koerte kohta lemmiklooma registris. Info püütud ja üle antud koerte kohta tuleb sisestada 24 tunni jooksul pärast koera omanikule üleandmist. Täitja esitab Tellijale aruanded saabunud koerte kohta igakuiselt, kuhu märgitakse info looma püüdmise koha kohta, varjupaika saabumise aja, võimalusel - loomast teatanud isiku kontaktandmed.
	3. Hulkuvaid koeri tuleb püüda Narva linna haldusterritooriumilt vastavalt laekunud väljakutsetele.
	4. Hulkuva koera püüdmise väljakutsele tuleb reageerida 150 minuti jooksul, millele järgneb koera kinni püüdmiseks kuluv aeg ja püüdmistoimingud. Vigastatud koer tuleb ära tuua 90 minuti jooksul alates väljakutse vastuvõtmise hetkest.
	5. Koerte püüdmiseks peab kasutama selleks sobivaid spetsiaalseid vahendeid ning koer tuleb kinni püüda viisil, mis tekitab talle võimalikult vähe füüsilisi ja vaimseid kannatusi. Kui hulkuv koer on ärritunud või ründav ja tema püüdmine võib ohustada inimese elu või tervist, võib veterinaararst kasutada koera rahustamiseks veterinaarravimit.
	6. Hulkuva koera kinni püüdmisel tuleb kontrollida, kas koer on identifitseeritav ja kas teda on võimalik kohe tagastada omanikule. Loomapüüdja peab viivitamatult kohapeal kontrollima, kas koer on märgistatud mikrokiibiga, tätoveeringuga või muul moel ning märgistuse olemasolul esitama omaniku andmete päringu lemmikloomaregistrist. Märgistuse puudumisel peab loomapüüdja kontrollima, kas koeral on kaelarihm ning kas sellel on koera omaniku kontaktandmeid.
2. **Püütud koera üleandmine omanikule**

Vastavalt olukorrale tuleb toimida järgnevalt:

* 1. Kui koera omanik on kindlaks tehtud, temaga ühendust võetud ning tal on võimalik kohe koerale leidmiskohta järele tulla, tuleb koera üleandmisel allkirjastada akt. Koera kohese omanikule tagastamise eest maksab koera omanik Täitjale kõik koera püüdmise, leidmise ja leidmiseks tehtud toimingute kulud, mis tulenevad teenuselepingu ühikuhindadest.
	2. Kui koera omanik on kindlaks tehtud, temaga ühendust võetud, kuid omanikul ei ole võimalik ise koerale leidmispaika järele tulla ning ta ei soovi kasutada ka koju toomise teenust, tuleb koer viia varjupaika.
	3. Kui koer ei ole koheselt identifitseeritav, tuleb ta viia varjupaika ning asuda koerale vana või uut omanikku otsima. Varjupaika saabumisel tuleb 24 tunni jooksul alates saabumise hetkest varjupaiga internetilehele (sotsiaalmeedia lehel, võimalusel kohalikus enamlevinud sotsiaalmeediaportaalis, nt seti.ee) panna teade leitud koerast, mis sisaldab koera leidmise koha aadressi, leidmise aega, välimuse kirjeldust, fotot, sugu ja veterinaararsti poolt määratud vanust. Kui koera omanik tuleb koerale varjupaika järele, on Täitjal õigus üle andmisel nõuda koera omanikult tasu koera püüdmise ja toimetamise varjupaika eest. Täitja korraldab omanikule tagastatava registreerimata (sh märgistatud ja registreeritud, kuid kiibistamata) koera omaniku kulul mikrokiibiga märgistamise ja lemmikloomaregistrisse kandmise. Kui 14 päeva jooksul alates koera varjupaika saabumise päevast ei ole omanik talle järele tulnud, võib koera anda üle uuele omanikule. Täitja korraldab uue omaniku leidnud koera mikrokiibiga märgistamise ja lemmikloomaregistrisse kandmise. Täitjal on õigus võtta uuelt omanikult koera üleandmisel tasu, mille suuruse kehtestab Täitja.
	4. Eeltoodud punktides kirjeldatud koera püüdmise, püüdmiseks tehtud toimingute, transpordi, hoiu ja ravi ning muude seotud kulude eest tasub Täitjale koera omanik vastavalt teenuselepingu ühikuhindadele, kui omanik on kindlaks tehtud või omanik tuleb koerale ise järgi – Täitja kajastab antud kulusid Tellijale esitatavas aruandes ning märgib juurde, et tegemist on koera omaniku poolt kantud kulutustega, samuti võetakse koera omaniku allkiri ja kinnitus lehele, milles on toodud koerale tehtud protseduuride ja teenuste nimekiri ning koera püüdmiseks teostatud toimingute nimekiri. Vastav allkirjastatud leht esitatakse lemmikloomaregistris.
	5. Kui koera omanikku ei tuvastata või koera omanik, kes tuvastati, keeldub tasumast teenuste eest, esitatakse arve Tellijale vastavalt teenuslepingu ühikuhinnakirjale.
1. **Püütud koera vedamine**
	1. Koerte varjupaika vedamisel tuleb kasutada sõidukit, mille juhikabiin/salong on koerte hoiuruumist eraldatud. Vajaduse korral tuleb koer panna puuri ja/või kasutada vajalikku polsterdust, et rabelev koer end transpordi ajal ei vigastaks.
2. **Koerte vastuvõtmine**
	1. Täitja peab olema ööpäevaringselt valmis koeri varjupaika vastu võtma.
3. **Koerte üleandmine omanikule**
	1. Varjupaika toodud koertele tuleb hakata senist või uut omanikku otsima. Varjupaika saabumise päeval tuleb varjupaiga internetilehel avaldada teade leitud koerast, mis sisaldab koera leidmise koha aadressi, leidmise aega, välimuse kirjeldust, fotot, sugu ja veterinaararsti poolt määratud vanust.
	2. Kui koera omanik tuleb talle varjupaika järgi, on Täitjal õigus üleandmisel nõuda koera omanikult tasu vastavalt osutatud teenustele ja tulenevalt ühikuhindadest.
	3. Täitja korraldab omanikule tagastatava registreerimata koera omaniku kulul mikrokiibiga märgistamise ja lemmikloomaregistrisse kandmise.
	4. Kui kahe nädala jooksul alates koera varjupaika saabumise päevast ei ole omanik talle järgi tulnud, võib koera anda üle uuele omanikule.
4. **Koerte varjupaik**
	1. Varjupaik asub Narva linnas või Narva linna piirist kuni 100 km kaugusel.
	2. Koerte hoiuruumid peavad mahutama vähemalt 3 koera.
	3. Varjupaik on kohustatud teavitama oma tegevusest PRIA registri kaudu.
5. **Koerte pidamine varjupaigas**
	1. Koera saabumine varjupaika:
		1. Täitja korraldab varjupaika saabunud koera veterinaarse läbivaatuse tegevusloaga veterinaararsti poolt, kes määrab koera varjupaigas hoidmise režiimi, sh välis- ja siseparasiitide tõrje ning haigete või vigastatud koerte ravi;
		2. veterinaar hindab koera seisundit, vajaduse korral määrab ravi ja täidab vastavate andmetega koera kaardi; veterinaararsti läbi vaadatud koerad paigutab Täitja varjupaika ja hoiab neid varjupaigas kuni omanikule tagastamiseni või uuele omanikule üleandmiseni;
		3. Varjupaika saabumise päeval tuleb varjupaiga internetilehel/sotsiaalmeedia lehel avaldada teade leitud koerast;
	2. Täitja peab koertele võimaldama vastavalt liigile ja eale:
		1. kohases koguses sööta ja joogivett;
		2. sobiva hoolduse;
		3. muu koera terviseks ja heaoluks vajaliku;
		4. keelatud on kasutada vahendeid või seadmeid, mis võivad koera vigastada.
	3. Koera ravimine ja pidamine varjupaigas:
		1. Koera tervist ja heaolu tuleb kontrollida regulaarselt. Koera tervisele ja heaolule tuleb pöörata suuremat tähelepanu koera haiguse ajal ja varjupaika saabumise esimestel päevadel;
		2. Operatsioone ja muid veterinaarseid menetlusi, sealhulgas koerte kiibistamist teeb veterinaararst;
		3. Varjupaigas viibivad koerad tuleb ennetavalt vaktsineerida marutaudi vastu vaktsiiniga kaasasolevas infolehes toodud juhiste kohaselt ja sagedusega;
		4. Veterinaararst vaktsineerib punktis koera esimesel võimalusel, kui ta tuvastab, et koer on vaktsineerimata või koera kordusvaktsineerimise tähtaeg on möödunud;
		5. Koerale tuleb tagada võimalus rahuldada liikumisvajadust, arvestades tema suurust ja

liigi eripära.

* + 1. Õnnetusjuhtumi või hädaolukorra tõttu abitusse seisukorda sattunud koerale võib teostada eutanaasia, kui ellujäämine tekitaks talle kestvaid kannatusi või kui tema liigiomane eluviis osutub võimatuks. Koera eutanaasia viib läbi veterinaararst.
1. **Õnnetusjuhtumite tagajärjel hukkunud koerte korjuste koristamine**
	1. Täitja korraldab hukkunud koera korjuse matmise/utiliseerimise seadusjärgsel viisil.
2. **Kontroll ja järelevalve teenuse osutamise üle**
	1. Tellijal on õigus kontrollida teenuse osutamist ja teha järelevalvet teenuse osutamise üle.
	2. Tellijal on õigus kontrollida Täitja ruume ja pääseda ligi varjupaigas viibivatele koertele, samuti küsida koerte kohta täiendavaid materjale või aruandeid.
	3. Täitjal on õigus teha ettepanekuid teenuse paremaks osutamiseks või korraldamiseks.
	4. Täitja peab teavitama politseid ja Tellijat, kui Tellija/veterinaararsti hinnangul on püütud koer väärkoheldud või hüljatud.

**II HULKUVATE KAASIDE PÜÜDMINE, HOID JA RAVI**

1. **Hulkuvate kasside püüdmine**
	1. Täitja peab tagama Narva linna haldusterritooriumilt hulkuvate kasside püüdmise, kasside pidamise varjupaigas ja üleandmise omanikule.
	2. Täitja peab arvestust püütud kasside kohta lemmiklooma registris. Info püütud ja üle antud kasside kohta tuleb sisestada 24 tunni jooksul pärast kassi omanikule üleandmist. Täitja esitab Tellijale aruanded saabunud kasside kohta igakuiselt, kuhu märgitakse info looma püüdmise koha kohta, varjupaika saabumise aja ning loomast teatanud isiku kontaktandmed.
	3. Hulkuvaid kassi tuleb püüda Narva linna haldusterritooriumilt vastavalt laekunud väljakutsetele.
	4. Hulkuva kassi püüdmise väljakutsele tuleb reageerida 150 minuti jooksul, millele järgneb kassi kinni püüdmiseks kuluv aeg ja püüdmistoimingud. Vigastatud kass tuleb ära tuua 90 minuti jooksul alates väljakutse vastuvõtmise hetkest.
	5. Kasside püüdmiseks peab kasutama selleks sobivaid spetsiaalseid vahendeid ning kass tuleb kinni püüda viisil, mis tekitab talle võimalikult vähe füüsilisi ja vaimseid kannatusi. Kui hulkuv kass on ärritunud või ründav ja tema püüdmine võib ohustada inimese elu või tervist, võib veterinaararst kasutada kassi rahustamiseks veterinaarravimit.
	6. Hulkuva kassi kinni püüdmisel tuleb kontrollida, kas kass on identifitseeritav ja kas teda on võimalik kohe tagastada omanikule. Loomapüüdja peab viivitamatult kohapeal kontrollima, kas kass on märgistatud mikrokiibiga, tätoveeringuga või muul moel ning märgistuse olemasolul esitama omaniku andmete päringu lemmikloomaregistrist. Märgistuse puudumisel peab loomapüüdja kontrollima, kas kassil on kaelarihm ning kas sellel on kassi omaniku kontaktandmeid.
2. **Püütud kassi üleandmine omanikule**
	1. Kui kassi omanik on kindlaks tehtud, temaga ühendust võetud ning tal on võimalik kohe kassile leidmiskohta järele tulla, tuleb kassi üleandmisel allkirjastada akt. Kassi kohese omanikule tagastamise eest maksab kassi omanik Täitjale kõik kassi püüdmise, leidmise ja leidmiseks tehtud toimingute kulud, mis tulenevad teenuselepingu ühikuhindadest.
	2. Kui kassi omanik on kindlaks tehtud, temaga ühendust võetud, kuid omanikul ei ole võimalik ise kassile leidmispaika järele tulla ning ta ei soovi kasutada ka koju toomise teenust, tuleb kass viia varjupaika.
	3. Kui kass ei ole koheselt identifitseeritav, tuleb ta viia varjupaika ning asuda kassile vana või uut omanikku otsima. Varjupaika saabumisel tuleb 24 tunni jooksul alates saabumise hetkest varjupaiga internetilehele/sotsiaalmeedia lehele panna teade leitud kassist, mis sisaldab kassi leidmise koha aadressi, leidmise aega, välimuse kirjeldust, fotot, sugu ja veterinaararsti poolt määratud vanust. Kui kassi omanik tuleb kassile varjupaika järele, on Täitjal õigus üle andmisel nõuda kassi omanikult tasu kassi püüdmise ja varjupaika toimetamise eest. Täitja korraldab omanikule tagastatava registreerimata (sh märgistatud ja registreeritud, kuid kiibistamata) kassi omaniku kulul mikrokiibiga märgistamise ja lemmikloomaregistrisse kandmise. Kui 14 päeva jooksul alates kassi varjupaika saabumise päevast ei ole omanik talle järele tulnud, võib kassi anda üle uuele omanikule. Täitja korraldab uue omaniku leidnud kassi mikrokiibiga märgistamise ja lemmikloomaregistrisse kandmise. Täitjal on õigus võtta uuelt omanikult kassi üleandmisel tasu, mille suuruse kehtestab Täitja.
	4. Eeltoodud punktides kirjeldatud kassi püüdmise, püüdmiseks tehtud toimingute, transpordi, hoiu ja ravi ning muude seotud kulude eest tasub Täitjale kassi omanik vastavalt teenuselepingu ühikuhindadele, kui omanik on kindlaks tehtud või omanik tuleb kassile ise järgi – Täitja kajastab antud kulusid Tellijale esitatavas aruandes ning märgib juurde, et tegemist on kassi omaniku poolt kantud kulutustega, samuti võetakse kassi omaniku allkiri ja kinnitus lehele, milles on toodud kassile tehtud protseduuride ja teenuste nimekiri ning kassi püüdmiseks teostatud toimingute nimekiri.
	5. Kui kassi omanikku ei tuvastata või kassi omanik, kes tuvastati, keeldub tasumast teenuste eest, esitatakse arve Tellijale vastavalt teenuslepingu ühikuhinnakirjale.
3. **Püütud kassi vedamine**
	1. Kasside varjupaika vedamisel tuleb kasutada sõidukit, mille juhikabiin/salong on kasside hoiuruumist eraldatud. Vajaduse korral tuleb kass panna puuri ja/või kasutada vajalikku polsterdust, et rabelev kass end transpordi ajal ei vigastaks.
4. **Kasside vastuvõtmine**
	1. Täitja peab olema ööpäevaringselt valmis kassi varjupaika vastu võtma.
5. **Kasside üleandmine omanikule**
	1. Varjupaika toodud kassidele tuleb hakata senist või uut omanikku otsima. Varjupaika saabumise päeval tuleb varjupaiga internetilehel avaldada teade leitud kassist, mis sisaldab kassi leidmise koha aadressi, leidmise aega, välimuse kirjeldust, fotot, sugu ja veterinaararsti poolt määratud vanust.
	2. Kui kassi omanik tuleb talle varjupaika järgi, on Täitjal õigus üleandmisel nõuda kassi omanikult tasu vastavalt osutatud teenustele ja tulenevalt ühikuhindadest.
	3. Täitja korraldab omanikule tagastatava registreerimata kassi omaniku kulul mikrokiibiga märgistamise ja lemmikloomaregistrisse kandmise.
	4. Kui kahe nädala jooksul alates kassi varjupaika saabumise päevast ei ole omanik talle järgi tulnud, võib kassi anda üle uuele omanikule.
6. **Kasside varjupaik**
	1. Varjupaik asub Narva linnas või Narva linna piirist kuni 100 km kaugusel.
	2. Kasside hoiuruumid peavad mahutama vähemalt 15 kassi.
	3. Varjupaik on kohustatud teavitama oma tegevusest PRIA registri kaudu.
7. **Kasside pidamine varjupaigas**
	1. Kassi saabumine varjupaika:
		1. Täitja korraldab viivitamata varjupaika saabunud kassi veterinaarse läbivaatuse tegevusloaga veterinaararsti poolt, kes määrab kassi varjupaigas hoidmise režiimi, sh välis- ja siseparasiitide tõrje, haigete või vigastatud kasside ravi;
		2. veterinaar hindab kassi seisundit, vajaduse korral määrab ravi ja täidab vastavate andmetega kassi kaardi; veterinaararsti läbi vaadatud kassid paigutab Täitja varjupaika ja hoiab neid varjupaigas kuni omanikule tagastamiseni või uuele omanikule üleandmiseni;
		3. Varjupaika saabumise päeval tuleb varjupaiga internetilehel avaldada teade leitud kassist;
		4. Täitja korraldab hiljemalt 24 tunni jooksul pärast kassi varjupaika saabumist tema kohta lemmikloomaregistris kaardi avamise ja täitmise;
	2. Täitja peab kassidele võimaldama vastavalt liigile ja eale:
		1. kohases koguses sööta ja joogivett;
		2. sobiva hoolduse;
		3. muu kassi terviseks ja heaoluks vajaliku;
		4. keelatud on kasutada vahendeid või seadmeid, mis võivad kassi vigastada.
	3. Kassi ravimine ja pidamine varjupaigas:
		1. Kassi tervist ja heaolu tuleb kontrollida regulaarselt. Kassi tervisele ja heaolule tuleb pöörata suuremat tähelepanu kassi haiguse ajal ja varjupaika saabumise esimestel päevadel;
		2. Operatsioone ja muid veterinaarseid menetlusi, sealhulgas kasside kiibistamist teeb veterinaararst;
		3. Varjupaigas viibivad kassid tuleb ennetavalt vaktsineerida marutaudi vastu vaktsiiniga kaasasolevas infolehes toodud juhiste kohaselt ja sagedusega;
		4. Veterinaararst vaktsineerib punktis 7.3.3 kirjeldatud kassi esimesel võimalusel, kui ta tuvastab, et kass on vaktsineerimata või kassi kordusvaktsineerimise tähtaeg on möödunud;
		5. Kassile tuleb tagada võimalus rahuldada liikumisvajadust, arvestades tema suurust ja

liigi eripära.

* + 1. Õnnetusjuhtumi või hädaolukorra tõttu abitusse seisukorda sattunud kassile võib teostada eutanaasia, kui ellujäämine tekitaks talle kestvaid kannatusi või kui tema liigiomane eluviis osutub võimatuks. Kassi eutanaasia viib läbi veterinaararst.
1. **Õnnetusjuhtumite tagajärjel hukkunud kasside korjuste koristamine**
	1. Täitja korraldab hukkunud kassi korjuse matmise/utiliseerimise seadusjärgsel viisil.
2. **Kontroll ja järelevalve teenuse osutamise üle**
	1. Tellijal on õigus kontrollida teenuse osutamist ja teha järelevalvet teenuse osutamise üle.
	2. Tellijal on õigus kontrollida Täitja ruume ja pääseda ligi varjupaigas viibivatele kassile, samuti küsida kasside kohta täiendavaid materjale või aruandeid.
	3. Täitjal on õigus teha ettepanekuid teenuse paremaks osutamiseks või korraldamiseks.
	4. Täitja peab teavitama politseid ja Tellijat, kui Tellija/veterinaararsti hinnangul on püütud kass väärkoheldud või hüljatud.

**Lisa 5. Hankelepingu projekt**

**TÖÖVÕTULEPING nr \_\_\_\_**

*Kuupäev digiallkirjas*

1. **LEPINGU POOLED**

**Tellija**

Nimi Narva Linnavalitsuse Linnamajandusamet

**Töövõtja**

Nimi

Registri kood

Asukoht

Telefon

E-post

Arveldusarve pangas

Esindaja

Esinduse alus

*Edaspidi nimetatud ka eraldiseisvalt „****Pool****“ või koos ja ühiselt „****Pooled****“ sõlmisid käesoleva tsiviilõigusliku töövõtulepingu (edaspidi „****Leping****“), olles kokku leppinud alljärgnevas:*

1. **LEPINGU ESE**
	1. Käesoleva Töövõtulepingu (edaspidi: **Leping**) esemeks on Narva linna haldusterritooriumil hulkuvate koerte ja kasside (edaspidi: **loomad**) püüdmine, püütud loomade pidamine varjupaigas kuni omanikule üleandmiseni, loomade tagastamine omanikele või uute omanike otsimine 2025. aastal, vastavalt Tellija juhistele ja Lepingu ja hankedokumentidele (edaspidi: **Tööd**).
	2. Tööde maht ja ulatus on määratud Lepingu dokumentidega ning Tellija juhistega.
	3. Lepingu eesmärgiks on hulkuvate loomade püüdmise läbi loomatauditõrje seaduses ja loomakaitseseaduses sätestatud eesmärkide saavutamine.
2. **LEPINGU DOKUMENDID**
	1. Töövõtu korraldus toimub vastavalt käesolevale Lepingule, Tellija juhistele, Töövõtja hinnapakkumisele, loomatauditõrje seadusele, loomakaitseseadusele, Vabariigi Valitsuse 16.04.2002. a määrusele nr 130 „Hulkuvate loomade püüdmise, pidamise ja nende omaniku kindlakstegemise ning hulkuvate loomade hukkamise kord“ käesolevas Lepingus sätestatud erisustega, võlaõigusseadusele, Narva linna haldusterritooriumil kehtivale koerte ja kasside pidamise eeskirjale ja Lepingule lisatud dokumentidele.
	2. Kõikide käesoleva Lepingu lisade kehtivust kinnitavad Poolte esindajad oma allkirjadega. Kõik lisad peavad olema varustatud kuupäevadega ning Poolte volitatud esindajate täielike nimede ja ametikohtade nimetustega.
	3. Lepingu allkirjastamisel kuuluvad selle juurde järgmised lisad:
		1. Lisa 1 – Teenuste kirjeldus.
		2. Lisa 2 – Pakkumuse maksumustabel.
3. **TÖÖD**
	1. Tellija nimel edastab Töövõtjale väljakutseid tööpäevadel kella 08.00 – 17.00 Narva Linnavalitsuse Linnamajandusameti keskkonna vanemspetsialist või teda asendav teenistuja ja töövälisel ajal Narva Linnakantselei haldusteenistuse korrapidaja. Töövõtja on teadlik, et teistel isikutel puuduvad volitused väljakutsete edastamiseks. Väljakutsed edastatakse telefoni ja elektronposti teel või SMS-i vahendusel.
	2. Töövõtja teostab Lepingujärgsed Tööd, sealjuures kohustub Töövõtjana teostama kõiki töid ja asjakohaseid toiminguid, võtma ärialaseid riske ja kandma kõiki otseseid ja kaudseid kulusid, mis on vajalikud selleks, et:
		1. Teostada Tööd vastavalt Lepingus sätestatud tingimustele;
		2. Kaitsta Tellijat kõigi nõudmiste eest, mida kolmandad isikud võiksid Lepingu raames Töövõtja tegemiste ja/või tegemata jätmise tõttu Tellijale esitada ning hüvitada kõik selliste nõudmiste tõttu viimastele tekkida võivad kahjud ja/või kulud.
	3. Tööd sisaldavad kõiki Lepingu eesmärgi saavutamiseks vajalikke töid, toiminguid, tööjõudu, kõiki vajalikke materjale ja töös kasutatavaid töövahendeid, vajalike litsentside ja lubade hankimist, vajaliku dokumentatsiooni vormistamist ja Tellijale üleandmist.
4. **TÄHTAEG**
	1. Lepingu täitmise periood: hankelepingu sõlmimisest alates **kuni 31.12.2025.**
5. **LEPINGU HIND JA TASUMISE KORD**
	1. Käesoleva Lepingu hind on määratud Narva Linnavalitsuse eelarves hulkuvate loomade püüdmiseks ettenähtud rahaliste vahenditega, milleks Lepingu sõlmimise hetkel on **12250** (kaksteist tuhat kolmsada) eurot (edaspidi Lepingu hind), millele lisandub käibemaks vastavalt käibemaksuseaduses sätestatule. Juhul kui Töövõtja pole käibemaksukohustuslane, siis Lepingu hinda käibemaksu võrra ei vähendata ning Lepingu hinnaks loetakse maksumus ilma käibemaksuta.
	2. Teostatud tööde akteerimise maksimaalne lubatud kuusumma on 2450 eurot kuus ilma käibemaksuta.
	3. Lepingu hind on Töövõtjale siduv ning Töövõtjal pole õigust nõuda täiendavate kulutuste hüvitamist, kui Pooled ei ole selles eraldi kirjalikult kokku leppinud.
	4. Tellija tasub Töövõtjale Lepingu täitmise eest tasu Lepingu Lisas 2 kokkulepitud ühikuhindadest lähtuvalt.
	5. Tellija tasub Töövõtjale faktiliselt teostatud ja Tellija poolt vastuvõetud Tööde eest teostamise akti põhjal koostatud arve alusel. Tellija maksetähtaeg on 15 (viisteist) kalendripäeva jooksul, vastava arve kättesaamisest arvates.
6. **TEOSTATUD TÖÖDE VORMISTAMINE**
	1. Jooksval ajavahemikul (üks kalendrikuu) teostatud Tööde eest tasumine toimub sellekohase Tööde teostamise akti põhjal koostatud arve alusel. Nimetatud akti allakirjutamise järgselt tekib Töövõtjal õigus esitada Tellijale teostatud Tööde maksumust hõlmav arve.
	2. Teostatud Tööde üleandmiseks esitab Töövõtja Tööde teostamisele järgneva kalendrikuu esimesel töönädalal Tellijale allakirjutamiseks Tööde teostamise akti kahes eksemplaris, millest üks jääb Tellijale.
	3. Tellija on kohustatud vastava Tööde teostamise akti 5 (viie) tööpäeva jooksul arvates kättesaamisest allakirjutatult Töövõtjale tagastama. Allakirjutamisest keeldumise korral peab Tellija eelnimetatud tähtaja jooksul esitama Töövõtjale motiveeritud otsuse aktile allakirjutamisest keeldumise kohta.
	4. Lahkarvamuste korral teostatud Tööde eest tasumisel maksab Tellija Töövõtjale teostatud Tööde selle osa eest, mille suhtes puuduvad pretensioonid.
7. **TÖÖVÕTJA KOHUSTUSED**
	1. Töövõtja on kohustatud:
		1. Teostama kõik Tööd, mis on määratletud Lepingus ja selle Lisades, kandes seejuures kõik Töödeks vajalikud otsesed ja kaudsed kulutused. Kui Pooled ei ole teisiti kokku leppinud, laieneb teostamiskohustus ka nendele töödele ja toimingutele, mis ei ole Lepingus või selle Lisades sätestatud, kuid millised oma olemusest lähtuvalt kuuluvad käesoleva Lepinguga seotus Tööde hulka ning mille tegemine on vajalik Lepingu eesmärgi saavutamiseks;
		2. Koostama ja vormistama nõutavad dokumendid;
		3. Andma Tellijale Tööde käigust aru tema esimesel nõudmisel;
		4. Töövõtja kannab täielikku ja tingimusteta varalist vastutust Töö lepingutingimustele mittevastavuse tõttu Tellijale või kolmandatele isikutele tekkinud kahju eest;
		5. Tööde teostamisel juhinduma loomatauditõrje seadusest, loomakaitseseadusest ja selle alusel kehtestatud õigusaktidest;
		6. Tööde teostamisel arvestama kehtivate loomakaitsenõuetega;
		7. Võimaldama Tellijal igal ajal teostada kontrolli tehtava Tööde mahu ja kvaliteedi vastavuse üle;
		8. Loomade püüdmisel ei tohi rikkuda avalikku korda ega ohustada inimeste tervist ja vara.
	2. Töövõtjal on õigus:
		1. Saada Tööde tegemise eest Tellijalt tasu vastavalt Lepingus sätestatud tingimustele ja korrale;
		2. Saada Tellijalt Lepingu täitmisel mõistlikult vajalikku kaasabi (juhised, nõusolekud);
		3. Esitada kirjalikult motiveeritud vastuväide, kui Tellija õigustamatult keeldub nõuetekohaselt teostatud Tööde vastuvõtmisest.
8. **TELLIJA KOHUSTUSED JA ÕIGUSED**
	1. Tellija on kohustatud:
		1. Tasuma Töövõtjale nõuetekohaselt teostatud ja vastuvõetud Tööde eest vastavalt Lepingus sätestatud tingimustele ja korrale;
		2. 5 (viie) tööpäeva jooksul, kättesaamisest arvates, aktsepteerima või lükkama tagasi Tööde teostamise aktid.
	2. Tellijal on õigus:
		1. Teostada jooksvat kontrolli Tööde käigu, mahu ja kvaliteedi üle ning puuduste avastamisel teha Töövõtjale kohustuslikke ettekirjutusi Tööde kvaliteedi osas;
		2. Keelduda Tööde eest tasumisest, kui Töövõtja ei täida endale Lepinguga võetud kohustusi.
9. **POOLTE VASTUTUS JA ESINDUS**
	1. Lepinguga enesele võetud kohustuste täitmata jätmise eest või mittenõuetekohase täitmise eest vastutavad Pooled Lepinguga ja Eesti Vabariigi seadustega ettenähtud korras ja ulatuses.
	2. Lepingus tulenevate kohustuste täitmata jätmise eest või mittenõuetekohase täimisega teisele lepingu Poolele tekitatud kahju eest kannavad Pooled täielikku ja tingimusteta vastutust tekitatud kahju ulatuses.
	3. Tellija maksab Töövõtjale maksetähtaegade rikkumise eest viivist seaduses kehtestatud ulatuses, kuid mitte üle 30% hilinenud makse summast.
	4. Töövõtja viivisenõue Tellija vastu peab olema esitatud hiljemalt 30 (kolmekümne) kalendripäeva jooksul, makseviivituse toimumisest arvates. Vastasel korral loetakse Töövõtja viivisenõue aegunuks ning Tellija vabaneb viivise maksmise kohustusest.
	5. Töövõtja maksab Tellijale kõrvaldatava iseloomuga vältava Lepingu rikkumise eest leppetrahvi 0,2 % Lepingu hinnast iga lepingu olulise rikkumise eest, kuid mitte üle 30% käesoleva Lepingu hinnast.
	6. Lepingu olulise rikkumise puhul, millele järgneb lepingu erakorraline ülesütlemine või lepingust taganemine, on Tellijal õigus nõuda maksab leppetrahvi kuni 15% Lepingu hinnast.
	7. Tellijal on õigus pidada Lepingu punktides 10.5. ja 10.6. sätestatud korras arvutatud leppetrahv kinni Töövõtjale makstavast tasust.
	8. Lepingu Pooled nimetavad tehniliste küsimuste lahendamiseks ning Tööde teostamise aktide allkirjastamiseks kummaltki poolt esindajad:

Tellija esindajaks on – Galina Siniorg, [Narva Linnavalitsuse Linnamajandusamet](http://www.narvaplan.ee/)i keskkonna vanemspetsialist, tel. +51 911077, e-post galina.siniorg@narva.ee

Töövõtja esindajaks on – **\_\_\_\_\_**, tel. **\_\_\_\_\_\_**.

1. **LEPINGU MUUTMINE**
	1. Lepingut võib muuta riigihangete seaduses sätestatud korras ja alusel.
	2. Tellijal on õigus mis tahes ajal Leping korraliselt üles öelda, kusjuures Töövõtjal ei ole õigust nõuda lepingu korralise ülesütlemisega põhjuslikus seoses oleva otsese varalise kahju, saamata jäänud tulu, kaudse kahju vm. kahju hüvitamist.
2. **LÕPPSÄTTED**
	1. Leping on sõlmitud tähtajalisena ning jõustub selle allakirjutamise hetkest Poolte poolt.
	2. Pooled täidavad Lepingut vastastikuse usalduse põhimõttel, lähtudes kohustuste täitmisel hea usu ja mõistlikkuse põhimõttest. Käesoleva Lepinguga reguleerimata küsimustes juhinduvad Pooled seadustest ja teistest õigusaktidest.
	3. Pooltel on õigus loovutada Lepingust tulenevaid õigusi ja kohustusi kolmandatele isikutele ainult teise Poole kirjalikul nõusolekul.
	4. Vaidlused, mis tekkivad Lepingu täitmisel, muutmisel ja lõpetamisel lahendatakse läbirääkimiste teel. Kokkuleppe mittesaavutamisel kuuluvad vaidlused lahendamisele Viru Maakohtus.
3. **POOLTE ALLKIRJAD**

**Tellija: Töövõtja:**